તેને છેલ્લા કેટલાક સમયથી આણંદના ભાલેજ ઓવરબ્રીજ પાછળ આવેલી બીસ્મીલ્લા સોસાયટીના હઝરતપાર્કમાં રહેતા ઈલ્યાસ ઉર્ફે મચ્છી હમીદભાઈ શેખ સાથે પૈસાની લેવડ દેવડ બાબતે વિવાદ ચાલતો હતો અને આ બાબતે તેઓ વચ્ચે અગાઉ પણ ઝઘડો થયો હતો અને ત્યારે પણ ઈલ્યાસ મચ્છી સંજય પર ઉસ્કેરાઈ ગયો હતો દરમ્યાન ગઈકાલે રાત્રીના સાડા અગિયાર વાગ્યાના સુમારે ઈલ્યાસ મચ્છી એક્ટીવા પર સવાર થઈને મેલડી માતા ઝુંપડપટ્ટી પાસે આવી સંજયની રાહ જોતો ઉભો હતો, ત્યારબાદ સંજય પોતાનાં મિત્રો રોહિત ઉર્ફે બાઠીયો મહેશભાઈ દરબાર અને સલીમ રીક્ષાવાળા સાથે મેલડી માતાનાં મંદીર પાસે આવ્યા હતા અને સંજય પોતાનાં ધર તરફ જતો હતો ત્યારે ઈલ્યાસ મચ્છીએ સંજયને બોલાવીને તેની સાથે પૈસાની માંગણી કરીને બોલાચાલી કરીને ઝઘડો કર્યો હતો.